钦定古今图书集成/明伦汇编/氏族典/第390卷 > 李振
## 钦定古今图书集成/明伦汇编/氏族典/第390卷 > 李振

按《五代史李振传》：“振字兴绪，其祖抱真，唐潞州节度
使。振为唐金吾卫将军，拜台州刺史。过梁，以策干太
祖，太祖留之，表振节度副使。昭宗迁洛，振往来京师，
朝臣皆侧目，振视之若无人，有所小怒，必加谴责。故
振一至京师，朝廷必有贬降，时人目振为鸱枭。振常
举进士，咸通、乾符中，连不中尢，愤唐公卿及裴枢等”
七人赐死白马驿。振谓太祖曰：“此辈尝自言清流，可
投之河，使为浊流。”太祖笑而从之。太祖即位，累迁户
部尚书。庄宗灭梁，伏诛。